ക്രിക്കറ്റിനായി ഡിസ്കസ് ത്രോ ഉപേക്ഷിക്കാന് ഒരുങ്ങി ഒളിമ്ബിക്സ് ഫൈനലില് എത്തി നില്ക്കുന്ന കമല്പ്രീത് കൗറിനെക്കുറിച്ച് അറിയാം 2020 ടോക്യോ ഗെയിംസില് ഡിസ്കസ് ത്രോയുടെ ഫൈനലിലേക്ക് യോഗ്യത നേടി ഇന്ത്യന് താരം കമല്പ്രീത് കൗര് ചരിത്രം രചിച്ചു. ഒളിമ്ബിക്സില് ഡിസ്കസ് ത്രോയുടെ ഫൈനലിന് യോഗ്യത നേടുന്ന രണ്ടാമത്തെ വനിതാ കായികതാരവും ഇന്ത്യയില് നിന്ന് ഈ വര്ഷം ഫൈനല് വരെയെത്തിയ മൂന്നാമത്തെ താരവുമാണ് കമല്പ്രീത്. ഞായറാഴ്ച രാവിലെ, കമല്പ്രീത് തന്റെ മൂന്നാമത്തെയും അവസാനത്തെയും ശ്രമത്തില് ടോക്യോ ഗെയിംസ് ഫൈനലില് തന്റെ ബെര്ത്ത് ഉറപ്പിച്ചു. ഡിസ്കസ് 64 മീറ്റര് ദൂരത്തേക്ക് എറിഞ്ഞാണ് കമല്പ്രീത് തന്റെ സ്ഥാനം ഉറപ്പിച്ചത്.എന്നാല് ടോക്യോയിലേയ്ക്കുള്ള കമല്പ്രീതിന്റെ യാത്ര അത്ര എളുപ്പമുള്ളതായിരുന്നില്ല. ഒരു വര്ഷം മുമ്ബ് വിഷാദ രോഗത്തിന്റെ പിടിയിലകപ്പെട്ട കമല്പ്രീത് ഏറെ ബുദ്ധിമുട്ടുകള് നേരിട്ടാണ് ഇവിടെ വരെ എത്തിയിരിക്കുന്നത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ വാസ്തവത്തില് 25കാരിയായ കമല്പ്രീത് ക്രിക്കറ്റിനോടുള്ള ഇഷ്ടം കൊണ്ട് ഡിസ്കസ് ത്രോ ഉപേക്ഷിക്കുന്നതിനെക്കുറിച്ച് വരെ ചിന്തിച്ച നിമിഷങ്ങളുണ്ടെന്നും വെളിപ്പെടുത്തിയിട്ടുണ്ട്. കഴിഞ്ഞ മാസം ബ്രിഡ്ജിന് നല്കിയ അഭിമുഖത്തിനിടെയാണ് കമല്പ്രീത് ഇക്കാര്യം വ്യക്തമാക്കിയത്. ലോകത്തിലെ മിക്ക കായിക താരങ്ങളും വിഷാദ രോഗത്തിലൂടെ കടന്നു പോയ അനുഭവം മുമ്ബും വെളിപ്പെടുത്തിയിട്ടുണ്ട്. എന്നാല് ഇന്ത്യയില് ഇപ്പോഴും ഇത്തരം തുറന്നു പറച്ചിലുകള് ഒരു നിഷിദ്ധ വിഷയമാണ്. എന്നാല് കഴിഞ്ഞ വര്ഷം കോവിഡ് മഹാമാരി രാജ്യത്തെ പിടിമുറുക്കിയപ്പോള് ലോക്ക്ഡൗണ് കാലത്ത് താന് നേരിട്ട മാനസിക പ്രശ്നങ്ങളെക്കുറിച്ച് തുറന്നു പറയാന് കമല്പ്രീത് മടി കാണിച്ചില്ല. രോഗവുമായി എങ്ങനെയാണ് പോരാടിയതെന്ന് പരസ്യമായി ചര്ച്ച ചെയ്യുന്നതില് നിന്ന് കമല്പ്രീത് പിന്മാറിയില്ല.നിലവിലുള്ള കോവിഡ് നിയന്ത്രണങ്ങള് കാരണം എനിക്ക് ടൂര്ണമെന്റുകളില് പങ്കെടുക്കാന് കഴിയാത്തതിനാല് 2020 അവസാനത്തോടെ ഞാന് വിഷാദത്തിന് അടിമയായിരുന്നു കമല്പ്രീത് ബ്രിഡ്ജിനോട് പറഞ്ഞു. ഡിസ്കിനേക്കാള് ക്രിക്കറ്റ് തനിക്ക് ഇഷ്ടമാണെന്നും കമല്പ്രീത് വെളിപ്പെടുത്തി. വാസ്തവത്തില്, ഡിസ്കസ് പരിശീലനം ഉപേക്ഷിച്ച് താന് ക്രിക്കറ്റ് പരിശീലിക്കാന് തുടങ്ങിയിരുന്നെന്നും കമല്പ്രീത് കൗര് കൂട്ടിച്ചേര്ത്തു.ക്രിക്കറ്റ് വനിതാ ടീം ഉണ്ടെന്നും പെണ്കുട്ടികള്ക്കായി ക്രിക്കറ്റ് ടൂര്ണമെന്റുകള് നടക്കുന്നുണ്ടെന്നും അറിയാത്തതിനാലാണ് താന് ചെറുപ്പത്തില് അത്ലറ്റിക്സിലേക്ക് തിരിഞ്ഞതെന്നും കമല്പ്രീത് വെളിപ്പെടുത്തി. എന്നാല് ഇന്ത്യയിലെ ചില മുതിര്ന്ന കായികതാരങ്ങളുമായി നടത്തിയ ചര്ച്ചകള്ക്ക് ശേഷമാണ്, കമല്പ്രീത് ഡിസ്കസ് ത്രോയില് തുടരാന് തീരുമാനിച്ചത്. എന്തായാലും ആ തീരുമാനം തെറ്റിയില്ല ഡിസ്കസ് ത്രോയില് ഒളിമ്ബിക്സ് മെഡല് നേടുന്നതില് നിന്നും ഏതാനും ചുവടുകള് മാത്രം അകലെയാണ് ഇപ്പോള് കമല്പ്രീത് കൗര്. Tokyo Olympics ഡിസ്കസ് ത്രോയില് ഇന്ത്യയുടെ കമല്പ്രീത് കൗര് ഫൈനലില് അമേരിക്കന് താരം വലേറി ഓള്മാന് മാത്രമാണ് കമല്പ്രീതിന് മുന്നിലുള്ളത്. അമേരിക്കയുടെ വലേറി ഓള്മാന് ആദ്യ ശ്രമത്തില് 66.42 മീറ്റര് ദൂരം എറിഞ്ഞിരുന്നു. അതേ സമയം ആദ്യ റൗണ്ടില് ആറാം സ്ഥാനത്തെത്തിയ ഇന്ത്യയുടെ സീമ പൂനിയയ്ക്ക് ഫൈനലിലേക്ക് യോഗ്യത നേടാന് കഴിഞ്ഞില്ല.